# Daniela Klette

Daniela Marie Luise Klette (Karlsruhe, 5 de novembre de 1958) és una activista política d'esquerra alemanya, presumpta exmilitant de la tercera generació de la Fracció de l'Exèrcit Roig (RAF). Va passar a la clandestinitat a la dècada de 1990 i va ser arrestada el febrer de 2024.

## Activisme

Klette va estar activa en grups d'esquerra a la dècada de 1970 com ara: Rote Hilfe, el moviment anti-OTAN i iniciatives contra la construcció de la pista 18 West a l'aeroport de Frankfurt.
Klette és un presumpte membre de la tercera generació de la Fracció de l'Exèrcit Roig actiu durant les dècades de 1980 i 1990. Klette és sospitosa del tiroteig contra l'ambaixada dels Estats Units a Bonn de 1991 i l'atac amb explosius contra la presó de Weiterstadt de 1993, a l'estat de Hesse, quan encara estava en fase de construcció. A la dècada de 1990, Klette va passar a la clandestinitat. El 1999, Burkhard Garweg, Ernst-Volker Staub i Klette van ser els principals sospitosos d'haver robat 1 milió de marcs alemanys d'un vehicle blindat a Duisburg.
Coneguts per la premsa com a «pensionats de la RAF», Staub, Garweg i Klette també estan associats a diversos robatoris als anys 2000 i 2010: a Bochum-Wattenscheid (27/12/2006), Wolfsburg (28/12/2006), Cremlingen (25/06/2016) i Stuhr (06/06/2015). Des del 2015 la fiscalia alemanya investigava els tres per intent d'homicidi i diversos robatoris amb agreujament en temptativa i finalització entre 1999 i 2016. El 2016, tres alemanys que coincideixen amb la seva descripció van ser arrestats per error per la policia neerlandesa després de llogar una masia prop de Medemblik, al nord dels Països Baixos. L'Oficina Federal de Policia Criminal (Bundeskriminalamt) va fer una crida pública d'informació que conduís a la seva detenció, o la dels còmplices Burkhard Garweg i Ernst-Volker Staub, oferint una recompensa de 150.000 euros. La policia la va trobar després d'un avís fet pel públic el novembre del 2023. Al febrer de 2024 no estava clar encara com va aconseguir mantenir-se en la clandestinitat durant 30 anys.

## Detenció

El 26 de febrer de 2024 va ser arrestada sense resistència a Berlín per l'Oficina Estatal de Policia Criminal (Landeskriminalamt) de la Baixa Saxònia i la policia de Berlín. Va ser acusada de participar en sis robatoris a mà armada en què es van robar milions d'euros i almenys un intent d'homicidi. Els delictes s'havien comès entre el 1999 i el 2016. Burkhard Garweg i Ernst-Volker Staub també van estar implicats. Klette vivia al cinquè pis de Sebastianstrasse 73, amb el nom encobert de «Claudia Ivone» i un passaport italià. També tenia un compte de Facebook.
Es va assenyalar que Khesrau Behroz i l'investigador de Bellingcat Michael Colborne podrien haver trobat la seva foto com a «Claudia Ivone» en un club de capoeira de Kreuzberg, utilitzant el programari de biometria facial PimEyes per al pòdcast Legion: Most Wanted. Es va afirmar que era il·legal que la policia utilitzés aquest tipus de programari en les seves investigacions. Klette no va fer declaracions sobre les denúncies formulades contra ella ni sobre els companys de la RAF.

## Cobertura mediàtica

La seva detenció va ser notícia principal a tots els mitjans alemanys durant dies. Les autoritats de la Baixa Saxònia van oferir una roda de premsa en directe anunciant la detenció d'una antiga militant de la RAF, que feia 30 anys que estava en cerca. La ministra de l'Interior de la Baixa Saxònia, Daniela Behrens (SPD) va parlar d'una «fita» en la història del crim alemany. El cap de l'Oficina Estatal de Policia Criminal de la Baixa Saxònia va qualificar la detenció d'«obra mestra».
Segons l'historiadora Petra Terhoeven, el reportatge tenia trets de bulevard. El Der Tagesspiegel va descriure amb detall el mobiliari normal de l'apartament d'una habitació de Klette.

## Referències

* ↑ «Daniela Marie Luise Klette» (en anglès). Open Sanctions. Arxivat de l'original el 2022-01-19.
* 1 2 «Public appeal for information relating to the location of Daniela Klette» (en alemany). BKA.de. Arxivat de l'original el 2024-02-14.
* 1 2 Litschko, Konrad; Fromm, Anne «Festnahme von Daniela Klette: Untergrund mit Selfies» (en alemany). Die Tageszeitung, 28-02-2024.
* ↑ Straßner, Alexander. Die dritte Generation der „Roten Armee Fraktion": Entstehung, Struktur, Funktionslogik und Zerfall einer terroristischen Organisation (en alemany). Wiesbaden: Westdeutscher Verlag, 2003, p. 108.
* 1 2 3 «A former member of Germany's Red Army Faction has been arrested after decades in hiding» (en anglès). AP News, 27-02-2024. [Consulta: 27 febrer 2024].
* ↑ «Far-left RAF terror suspect Daniela Klette arrested» (en alemany). Deutsche Welle, 27-02-2024. [Consulta: 27 febrer 2024].
* ↑ «German Red Army Faction trio wanted by Dutch police» (en anglès). The Guardian, 26-07-2016. [Consulta: 4 novembre 2024].
* ↑ Straßner, Alexander. Die dritte Generation der „Roten Armee Fraktion": Entstehung, Struktur, Funktionslogik und Zerfall einer terroristischen Organisation (en alemany). Wiesbaden: Westdeutscher Verlag, 2003, p. 142.
* ↑ «Fahndung nach mutmaßlichen Terroristen - "Die dritte RAF-Generation ist komplett gescheitert"» (en alemany). Deutschlandfunk Kultur, 20-01-2016. [Consulta: 4 març 2024].
* ↑ Moncourt, A. The Red Army Faction Volume 1: Projectiles for the people. ebook. Montreal, Quebec: Kersplebedeb, 2009. ISBN 978-1-60486-029-0.
* 1 2 «Daniela Klette: Alleged Red Army Faction member held after 30 years» (en anglès). BBC, 27-02-2024. [Consulta: 4 març 2024].
* ↑ «Fahndungen RAF Übersicht - Fahndung nach Klette, Daniela» (en alemany). BKA-de. [Consulta: 4 novembre 2024].
* ↑ «German tourists mistaken for notorious 1970s terror gang» (en anglès). Irish Times, 02-09-2016. [Consulta: 27 febrer 2024].
* ↑ «One of Germany's most notorious criminals arrested after decades on the run» (en anglès). SBS News, 27-02-2024. [Consulta: 28 febrer 2024].
* ↑ «Was über die Suche nach den früheren RAF-Mitgliedern bislang bekannt ist» (en alemany). RBB24.de, 05-03-2024. [Consulta: 5 març 2024].
* ↑ «Staatsanwaltschaft - Frühere RAF-Terroristin Daniela Klette in Berlin festgenommen» (en alemany). DeutschlandFunk.de, 27-02-2024. [Consulta: 4 novembre 2024].
* ↑ «Red Army Faction militant arrested in Germany after decades on run» (en anglès). The Guardian, 27-02-2024. [Consulta: 27 febrer 2024].
* ↑ «Berlin: Fanden Journalisten RAF-Terroristin Klette mit Gesichtserkennung?» (en alemany). Bild-Zeitung, 28-02-2024. [Consulta: 28 febrer 2024].
* ↑ «"Scheinbar hat Klette ganz normal ihr Leben gelebt"» (en alemany). Rundfunk Berlin-Brandenburg, 28-02-2024. [Consulta: 28 febrer 2024].
* ↑ «How Facial ID Tools Found a 30-Year Fugitive: What Eluded Germany Hid in Plain Sight» (en anglès). The New York Times p. A1, A7, 02-03-2024. [Consulta: 2 març 2024].
* ↑ Higgins, Eliot. «Eliot Higgins (@EliotHiggins): Somewhat bizarrely his happened after Bellingcat's @ColborneMichael discussed matching a suspected recent photo of Klette using PimEye's to Klette older photos on a podcast, leading the police to follow up the match» (en anglès). Twitter, 28-02-2024.
* ↑ «Michael Colborne über Daniela Klette: "Ich empfehle euch dringend, diese Spur zu verfolgen"» (en alemany). Die Zeit, 28-02-2024. [Consulta: 28 febrer 2024].
* ↑ Behroz, Khesrau. «Most Wanted: Wo ist RAF-Terroristin Daniela Klette? Monika (1/2)» (pdf) (en alemany). Rundfunk Berlin-Brandenburg, 20-12-2023. [Consulta: 29 febrer 2024]. «En aquest episodi, Colborne es presenta als oients com un empleat de Bellingcat que investiga l'extremisme d'extrema dreta i té experiència en biometria facial. Colborne combina la cara de la primera sospitosa "Monika" amb la cara de Klette utilitzant»
* ↑ Behroz, Khesrau. «Most Wanted: Wo ist RAF-Terroristin Daniela Klette? Felizia (2/2)» (pdf) (en alemany). Rundfunk Berlin-Brandenburg. [Consulta: 29 febrer 2024]. «En l'episodi, Colborne descriu el propòsit d'un altre programari biomètric que cerca imatges a Internet amb cares semblants a una determinada, el seu ús del programari, el seu descobriment de desenes de fotos d'una dona a qui anomenen "Felicia" en un club de capoiera de Berlín, la seva opinió sobre com la cara de les fotos coincideix amb la de la foto de Klette ("sospita fortament que aquests dos individus són la mateixa persona"), la seva anàlisi de fotos a la pàgina de Facebook del president del club, que compartia fotos i vídeos de les classes de ball del club d'allà, presència de "Felicia" en alguns d'ells, i la seva visita al club i observació de les fotos de "Felicia" també allà, i la seva entrevista a la empleada del club esmentant que "Felicia" ha fa uns anys que no es veu al club.»
* ↑ Connolly, Kate. «Daniela Klette: dog walker, dancer – and Germany's most-wanted woman» (en anglès). The Guardian, 02-03-2024. [Consulta: 4 març 2024].
* ↑ «Einsatz in Berlin-Kreuzberg: Waffen in Wohnung von Ex-RAF-Terroristin Klette gefunden – Granate entschärft» (en alemany). Der Spiegel, 29-02-2024. [Consulta: 6 març 2024].
* ↑ «Ermittler nennen Klette-Festnahme "Meisterstück"» (en alemany). N-TV.de. [Consulta: 13 març 2024].
* ↑ «Verkulten Medien die RAF immer noch?» (en alemany). Übermedien.de, 09-03-2024. [Consulta: 13 març 2024].